Okrugli stol „Obrazovanje odraslih kao čimbenik pronalaska adekvatne radne snage i unapređenja kompetencija već zaposlenih radnika“
[bookmark: _GoBack]U sklopu ovogodišnjeg Europskog tjedna vještina stečenih u strukovnom obrazovanju i osposobljavanju (European Vocational Skills Week, #EUVocationalSkills) pod sloganom #DiscoverYourTalent, u Zavodu za zapošljavanje u Zadru je 16.10.2019. godine organiziran okrugli stol na temu obrazovanja odraslih kao čimbenika pronalaska adekvatne radne snage na kojem je kao jedan od predstavnika strukovnog obrazovanja sudjelovala i naša škola.
 U okviru okruglog stola posebna pažnja se usmjerila i na detektiranje problema i zapreka koje postoje, a vezane su uz postojeću nisku stopu uključenosti u obrazovanje radne snage na razini države. Istovremeno, cilj je bio predstaviti dostupne usluge i mjere za poticanje veće uključenosti poslodavaca u obrazovanje odraslih - mjere aktivne politike zapošljavanja te porezne olakšice za poslodavce koji financiraju obrazovanje svojih radnika.
Ravnateljica i pedagog naše škole Silvana Ujdur Bilan i Petar Inić prisutne su upoznali s poteškoćama na koje obrazovne institucije nailaze na putu što bolje prilagodbe tržištu rada, te mogućim načinima njihovog rješavanja.
Hrvatski zavod za zapošljavanje je sudjelovanjem u organizaciji Europskog dana poslodavaca promovirao važnost unaprjeđenja kompetencija i vještina radne snage, odnosno, obrazovanja i osposobljavanja zaposlenih i nezaposlenih osoba.


